Mõni sõna Soosaare  kõrtsist. Uue-Harmi mõisa vakuraamatus mainiti esmakordselt Soosaare kõrtsi 1774. a., mil kõrtsmikuks oli seal keegi Mats Rees. Mats oli ilmselt vaba mees, ta oli ametilt rätsep ja elas Soosaare talikõrtsis /Ist ein Schneider seiner Profession und Krüger im Soo Saarschen Winter Kruge/. Varasemates adramaarevisjonides (eelmine oli aastast 1765) sellenimelt kõrtsi kirjas ei ole. Kõrts asus Siuge-Kirivalla talitee ääres, kuid tema täpset asukohta ei ole ma suutnud kindlaks teha. Käisin mõni aeg tagasi uitamas sealkandis, kus kõrts toona asuda võis, ent kuna vahepeal tehtud maaparandustööd on maastiku ilmet kõvasti muutnud, siis - mida ei leia, seda ei leia. Maa-ameti Geoportaali pärandkultuuri rakenduses on kenasti tähistatud kunagise talitee kulgemine - küllap Soosaare kõrts seal kuskil Seljamäe talu (mis olevat samuti talitee kõrtsiks olnud) ning Siuge Vanakõrtsi vahelisel soosaarel asuski. Ehk vast kuskil siin